Source: http://www.monitoruljuridic.ro/act/hotarare-nr-982-din-10-octombrie-2012-pentru-aprobarea-amendamentului-nr-4-convenit-prin-schimbul-de-scrisori-dintre-guvernul-romaniei-si-banca-europeana-de-investitii-semnate-la-bucuresti-la-142288.html
Timestamp: 2019-12-12 22:22:51+00:00
Document Index: 21991226

Matched Legal Cases: ['Articolul 1', 'Articolul 1', 'Articolul 1', 'articolul 1', 'Articolul 4', 'Articolul 4', 'Articolul 12']

HOTARARE nr. 982 din 10 octombrie 2012 pentru aprobarea Amendamentului nr. 4 convenit prin schimbul de scrisori dintre Guvernul Romaniei si Banca Europeana de Investitii, semnate la Bucuresti la 8 noiembrie 2011 si 7 decembrie 2011 si la Luxemburg la 8 martie 2012, la Contractul de finantare dintre Romania si Banca Europeana de Investitii si Administratia Nationala a Drumurilor pentru finantarea Proiectului de reabilitare a drumurilor, etapa a V-a, semnat la Bucuresti la 8 martie 2002
În temeiul art. 108 din Constituţia României, republicată, şi al art. 5 alin. (2) din Ordonanţa de urgenţă a Guvernului nr. 159/2002 privind ratificarea Contractului de finanţare dintre România şi Banca Europeană de Investiţii şi Administraţia Naţională a Drumurilor pentru finanţarea Proiectului de reabilitare a drumurilor, etapa a V-a, semnat la Bucureşti la 8 martie 2002, aprobată prin Legea nr. 86/2003, cu modificările şi completările ulterioare,
Se aprobă Amendamentul nr. 4*) convenit prin schimbul de scrisori dintre Guvernul României şi Banca Europeană de Investiţii şi Compania Naţională de Autostrăzi şi Drumuri Naţionale din România - S.A., semnate la Bucureşti la 8 noiembrie 2011 şi 7 decembrie 2011 şi la Luxemburg la 8 martie 2012, la Contractul de finanţare dintre România şi Banca Europeană de Investiţii şi Administraţia Naţională a Drumurilor pentru finanţarea Proiectului de reabilitare a drumurilor, etapa a V-a, semnat la Bucureşti la 8 martie 2002, ratificat prin Ordonanţa de urgenţă a Guvernului nr. 159/2002, aprobată prin Legea nr. 86/2003, cu modificările şi completările ulterioare.
*)Traducere.
Nr. 982.
Bucureşti, 8 noiembrie 2011
Domnului Cormac Murphy,
şef departament, România şi Cipru
Nr. fax: 00352 - 43 79 72 90
Doamnei Milena Messori
şef birou - România
Nr. fax: 021 3 179 090
Ref.: Amendamentul nr. 4 la Contractul de finanţare Fl nr. 21.489 dintre România şi Banca Europeană de Investiţii şi Administraţia Naţională a Drumurilor (în prezent, Compania Naţională de Autostrăzi şi Drumuri Naţionale din România - S.A. - CNADNR)
România - Proiectul de reabilitare a drumurilor etapa a V-a
La solicitarea Companiei Naţionale de Autostrăzi şi Drumuri Naţionale din România - S.A. - CNADNR, aprobată şi înaintată de Ministerul Transporturilor şi Infrastructurii Ministerului Finanţelor Publice la data de 28 octombrie 2011, am dori să înaintăm propunerea referitoare la Amendamentul nr. 4 la contractul de finanţare la care s-a făcut referire, după cum urmează:
- extinderea datei-limită de tragere a Proiectului de la 31 decembrie 2011 la 31 decembrie 2014 (art. 1.02B);
- modificarea datei după care Banca poate să anuleze integral sau parţial orice sumă netrasă din credit, de la 30 aprilie 2012 la 30 aprilie 2015 (art. 1.05);
- modificarea datei estimate de finalizare a Proiectului de la mijlocul anului 2006 la mijlocul anului 2014 (anexa A);
II. având în vedere faptul că Banca a aprobat deja eliminarea componentei "Lucrări de reabilitare pe DN2 (E85) Săbăoani-Suceava-Siret" din obiectivele Proiectului, se propune următoarea eliminare a acestei componente din anexa A - Detalii ale sectoarelor de drum, respectiv subpunctele 4a şi 4b.
Ţinând cont de importanţa Amendamentului nr. 4 prezentat mai sus, aşteptăm opinia dumneavoastră cât mai curând posibil.
Bucureşti, 7 decembrie 2011
Doamnei Milena Messori,
Ref.: Amendamentul nr. 4 la Contractul de finanţare Fl nr. 21.489 dintre România şi Banca Europeană de Investiţii şi Administraţia Naţională a Drumurilor (în prezent, Compania Naţională de Autostrăzi şi Drumuri Naţionale din România S.A. - CNADNR)
Ca urmare a scrisorii noastre datate 8 noiembrie 2011 şi a scrisorii de răspuns a Ministerului Transporturilor şi Infrastructurii (MTI) şi a Companiei Naţionale de Autostrăzi şi Drumuri Naţionale din România (CNADNR), datată 29 noiembrie 2011, ca rezultat al întâlnirii din 10 noiembrie 2011 desfăşurate între reprezentanţii CNADNR şi ai Băncii Europene de Investiţii (BEI), am dori să vă rugăm să luaţi cunoştinţă de modificarea datei estimate de încheiere a Proiectului de la "mijlocul anului 2011" la "decembrie 2016" (anexa A).
CNADNR a justificat această modificare prin luarea în considerare a procedurilor de achiziţii pentru contracte de execuţie a lucrărilor care urmează a fi semnate la începutul anului 2012 şi a perioadei de execuţie de 24 de luni la care se adaugă o perioadă de garanţie de 24 de luni.
Am dori să menţionăm că, în conformitate cu scrisoarea de răspuns a MTI/CNADNR, celelalte modificări solicitate în scrisoarea iniţială de amendament rămân aceleaşi, respectiv:
- extinderea datei de finalizare a Proiectului de la 31 decembrie 2011 la 31 decembrie 2014 (conform art. 1.02 B);
- modificarea datei după care Banca poate anula oricare parte din credit pentru care nu s-a efectuat nicio tragere, de la 30 aprilie 2012 la 30 aprilie 2015 (conform art. 1.05);
- având în vedere faptul că Banca a aprobat deja eliminarea componentei "Lucrări de reabilitare pe DN2 (E85) Săbăoani-Suceava-Siret" din obiectivele Proiectului, se propune următoarea eliminare a acestei componente din anexa A - Detalii ale sectoarelor de drum, respectiv subpunctele 4a şi 4b.
Transmis prin DHL
RO - 70060 Bucureşti
În atenţia domnului Cristian Sporiş, secretar de stat
Bd. Dinicu Golescu nr. 38, sectorul 1
În atenţia doamnei Daniela Drăghia, director
JUOPS/SEE/AIA/nk no.
Luxemburg, 8 martie 2012
Subiect: Reabilitarea drumurilor V (Fl 21.489)
Contractul de finanţare dintre România, Banca Europeană de Investiţii şi Compania Naţională de Autostrăzi şi Drumuri Naţionale din România - S.A. (CNADNR), semnat la 8 martie 2002 la Bucureşti, după cum a fost amendat ulterior (Contractul de finanţare)
Amendamentul nr. 4 la Contractul de finanţare
Referirea este făcută la Contractul de finanţare după cum este definit mai sus.
Data intrării în vigoare înseamnă a doua dintre: (i) data la care Banca confirmă Împrumutatului şi CNADNR în scris (pentru evitarea nesiguranţei, prin poşta electronică) faptul că a primit două (2) originale ale acestei scrisori corespunzător contrasemnate în numele Împrumutatului şi CNADNR, împreună cu o copie a împuternicirilor corespunzătoare de semnare, cu excepţia cazului în care au fost deja transmise, şi faptul că nu este necesar niciun alt document pentru a încheia procesul de executare aferent prezentului amendament nr. 4; şi (ii) data de primire de către Bancă a plăţii comisionului de amendare.
Cu efect de la data intrării în vigoare, avem plăcerea să confirmăm că, în urma solicitărilor Ministerului Finanţelor Publice datate 8 noiembrie 2011 şi 7 decembrie 2011, Banca acceptă să amendeze anumite prevederi ale Contractului de finanţare, după cum este stabilit mai jos.
Articolul 1.02B
În cadrul articolului 1.02B, data "31 decembrie 2011" va fi amendată şi se va citi "31 decembrie 2014".
Articolul 1.05
În cadrul articolului 1.05, data "30 aprilie 2012" se amendează şi se va citi "30 aprilie 2015".
Articolul 1.08
Un nou articol, 1.08, va fi introdus după articolul 1.07, după cum urmează:
"1.08. Comision de angajament
Împrumutatul va plăti Băncii un comision de angajament calculat la soldul zilnic neanulat netras al creditului de la şi inclusiv 8 martie 2012 până la data-limită de tragere sau 31 decembrie 2014 ori data de anulare, în cazul în care creditul este anulat conform articolului 1.06 anterior datei de 31 decembrie 2014, după caz, la un curs de 0,10% (zece puncte de bază) per an, comisionul de angajament acumulat fiind plătibil:
(a) la fiecare dată de plată; şi
(b) la data de plată imediat următoare datei-limită de tragere sau 31 decembrie 2014 ori data anulării, în cazul în care creditul este anulat conform articolului 1.06 anterior datei de 31 decembrie 2014.
Dacă data la care este scadent la plată comisionul de angajament nu este o zi bancară oportună, plata se va face a doua zi, dacă este cazul, a acelei luni calendaristice, zi care reprezintă o zi bancară oportună, sau, în caz contrar, cea mai apropiată dată anterioară care reprezintă o zi bancară oportună, în toate cazurile cu o corecţie corespunzătoare la suma comisionului de angajament datorat."
Articolul 4.01
Articolul 4.01 va fi amendat şi se va citi după cum urmează:
"Împrumutatul va rambursa: (i) fiecare tranşă disponibilizată la sau înainte de 27 iunie 2007, în conformitate cu graficul de amortizare stabilit în anexa B; (ii) fiecare tranşă disponibilizată după 27 iunie 2007 şi înainte de 19 iulie 2010, în conformitate cu graficul de amortizare stabilit în anexa C; (iii) fiecare tranşă disponibilizată la sau după 19 iulie 2010 şi înainte de 8 martie 2012, în conformitate cu graficul de amortizare stabilit în anexa D; şi (iv) fiecare tranşă disponibilizată la sau după 8 martie 2012, în conformitate cu graficul de amortizare stabilit în anexa E."
Articolul 12.03
Primul paragraf al articolului 12.03 va fi amendat şi se va citi după cum urmează:
"Preambulul şi următoarele anexe fac parte din prezentul contract:
- Anexa B - Graficul de amortizare (pentru tranşele disponibilizate la sau înainte de 27 iunie 2007);
- Anexa C - Graficul de amortizare (pentru tranşele disponibilizate după 27 iunie 2007 şi înainte de 19 iulie 2010);
- Anexa D - Graficul de amortizare (pentru tranşele disponibilizate la sau după 19 iulie 2010 şi înainte de 8 martie 2012); şi
- Anexa E - Graficul de amortizare (pentru tranşele disponibilizate la sau după 8 martie 2012)."
Modificări în cadrul anexei A - Descrierea tehnică
a) Următorul rând va fi şters din tabelul referitor la detaliile sectoarelor de drum:
┌─────┬───────┬───────┬────────────────┬──────┬─────┬──────┬─────┬─────┬─────┐
│ 4a  │  DN2  │  E85  │Săbăoani-Suceava│ 92,2 │ 9,2 │ 78,4 │     │     │ 2,5 │
│ 4b  │  DN2  │  E85  │ Suceava-Siret  │ 48,1 │45,6 │      │     │     │     │
└─────┴───────┴───────┴────────────────┴──────┴─────┴──────┴─────┴─────┴─────┘
b) propoziţia "Data estimată de finalizare este mijlocul anului 2011" se va amenda şi se va citi "Data estimată de finalizare este mijlocul anului 2015".
Referitor la fiecare tranşă disponibilizată la sau după 8 martie 2012, se va introduce după anexa D o nouă anexă E (Graficul de amortizare), având forma stabilită în anexa la prezentul amendament nr. 4.
3. Obligaţii permanente
Împrumutatul şi CNADNR confirmă şi consimt că, altfel decât a fost stabilit şi convenit alăturat, această scrisoare nu constituie o derogare acordată de Bancă sau un amendament al oricărui alt termen (sau al oricărei alte condiţii) din Contractul de finanţare. Banca rezervă oricare (din) şi toate drepturile contractuale şi juridice pe care le deţine în cadrul Contractului de finanţare şi al legii aplicabile.
4. Comision de amendare
Un comision de amendare de 5.000 euro (cinci mii euro) va fi plătit de CNADNR Băncii în legătură cu executarea prezentului amendament nr. 4. Această sumă va fi plătită către Banque et Caisse d'Epargne de l'Etat, Luxembourg (BCEELULL), număr de cont IBAN LU08 0019 0150 0467 5000, în 15 zile care urmează semnării prezentului amendament nr. 4, cu menţionarea numărului facturii ca referinţă.
5. Legea aplicabilă şi jurisdicţia
Prezenta scrisoare va fi guvernată de legea franceză, iar părţile la aceasta se supun jurisdicţiei Curţii de Justiţie a Uniunii Europene.
Dacă sunteţi de acord cu cele de mai sus, vă rugăm să returnaţi două (2) originale ale acestei scrisori, în atenţia doamnei Angela Iacomucci (tel. 352 4379 83466, e-mail: iacomucc@eib.org), iniţializate pe fiecare pagină, datate şi semnate corespunzător în numele şi din partea României, reprezentată de Ministerul Finanţelor Publice, şi a CNADNR, împreună cu o copie a împuternicirii corespunzătoare a semnatarilor, cu excepţia cazului în care a fost deja transmisă până la şi nu mai târziu de 31 martie 2012. Ulterior unei astfel de date, Banca îşi rezervă, la dispoziţia ei, dreptul, prin notificarea Împrumutatului, să confirme dacă acceptarea acestei scrisori de către Împrumutat şi CNADNR este considerată ca dată în mod valabil de Împrumutat şi CNADNR.
Confirmat şi agreat pentru şi din partea României,
Cristian Sporiş,
Confirmat şi agreat pentru şi din partea Companiei Naţionale de Autostrăzi şi Drumuri Naţionale din România - S.A.
Daniela Drăghia,
pentru tranşele disponibilizate la sau după 8 martie 2012
┌─────────┬──────────────────────────────────┬────────────────────────┐
│         │ Data scadentă de plată a tranşei │   Fracţie de capital   │
└─────────┴──────────────────────────────────┴────────────────────────┘
│    1.   │           15/09/2015             │         1/13           │
├─────────┼──────────────────────────────────┼────────────────────────┤
│    2.   │           15/03/2016             │         1/13           │
│    3.   │           15/09/2016             │         1/13           │
│    4.   │           15/03/2017             │         1/13           │
│    5.   │           15/09/2017             │         1/13           │
│    6.   │           15/03/2018             │         1/13           │
│    7.   │           15/09/2018             │         1/13           │
│    8.   │           15/03/2019             │         1/13           │
│    9.   │           15/09/2019             │         1/13           │
│   10.   │           15/03/2020             │         1/13           │
│   11.   │           15/09/2020             │         1/13           │
│   12.   │           15/03/2021             │         1/13           │
│   13.   │           15/09/2021             │         1/13           │
Tags: Monitorul Oficial, Acte Monitorul Oficial, Hotarare, Guvernul Romaniei, HOTARARE nr. 982 din 10 octombrie 2012